**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-11-21 Nr. TAR-113

 Posėdžio data – 2022 m. lapkričio 16 d.

 Pradžia – 14.00 val. (nuotoliniu būdu)

 Posėdžio pirmininkas – Rimantas Taraškevičius.

 Posėdžio sekretorė – Lietutė Demidova.

5. SVARSTYTA. BĮ Klaipėdos miesto lengvosios atletikos mokyklos ir BĮ Klaipėdos Vlado Knašiaus krepšinio mokyklos sporto bazių suteikimas neatlygintinai.

Pranešėja – R. Rumšienė. Informuoja, kad šių metų spalio mėnesį buvo gautas VšĮ Tarptautinės Ukrainos mokyklos (toliau – Ukrainos mokyklos) prašymas neatlygintinai suteikti BĮ Klaipėdos miesto lengvosios atletikos mokyklos (toliau – Lengvosios atletikos mokykla) ir BĮ Klaipėdos Vlado Knašiaus krepšinio mokyklos (toliau – Krepšinio mokykla) sporto bazes neatlygintinai vykdyti fizinio aktyvumo pratybas dėl to, kad neturi savo sporto salės. Sutartis su Lengvosios atletikos mokykla yra pasirašyta nuo šių metų spalio 6 d. Klaipėdos miesto biudžetinių sporto įstaigų sporto bazių paslaugų teikimo ir naudojimosi tvarkos aprašas yra patvirtintas 2021 m. liepos 22 d. Klaipėdos miesto savivaldybės tarybos sprendimu Nr. T2-174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“.

R. Rumšienė teigia, kad klausimas buvo aptartas Kultūros, švietimo ir sporto komitete, kuriame buvo nutarta siūlyti Lengvosios atletikos mokyklos sporto bazę Ukrainos mokyklos vaikams lankyti nemokamai. Administracija, atsižvelgdama į gautą prašymą ir į komiteto siūlymą, teikia šį sprendimo projektą.

S. Budinas teiraujasi ar tai suderinta su mokyklomis.

R. Taraškevičius prašo iki Tarybos posėdžio pateikti susitarimą (kadangi prie sprendimo projekto jis nepridėtas) su V. Knašiaus krepšinio mokykla. R. Taraškevičius teigia, jei nebus pateiktas toks susitarimas Tarybos posėdžiui, šiandien susilaikys nuo sprendimo priėmimo.

A. Vaitkus pritaria R. Taraškevičiaus siūlymui. Mano, kad susitarimas prie sprendimo projekto turi būti pridėtas iki Tarybos posėdžio.

NUTARTA:

5.1. Pritarti pateiktam sprendimo projektui.

5.2. Iki Tarybos posėdžio pateikti raštišką suderinimą su V. Knašiaus krepšinio mokykla (apie šios sporto bazės sutikimą leisti neatlygintinai vykdyti fizinio aktyvumo pratybas).

Pritarta bendru sutarimu (R. Taraškevičius, S. Budinas, A. Barbšys, A. Vaitkus, E. Andrejeva).

Posėdžio pirmininkas Rimantas Taraškevičius

Posėdžio sekretorė Lietutė Demidova